techiaith/cofnodycynulliad_en-cy huggingface dataset:
English: First Minister, whether the question is £1 billion or £1.5 billion of borrowing for Wales, or £500 billion of borrowing for the UK, your answer seems to be the same: 'Let's borrow; it's cheap.' There seems to be less consideration to how we would pay that money back or what would happen if interest rates go up. Do you seriously believe it's appropriate for the UK to borrow 300 times as much as Wales? And if so, is your position any more credible than Jeremy Corbyn's?
Welsh: Prif Weinidog, pa un a yw'r cwestiwn yn £1 biliwn neu £1.5 biliwn o fenthyciadau ar gyfer Cymru, neu £500 biliwn o fenthyciadau ar gyfer y DU, mae'n ymddangos bod eich ateb yr un fath: 'Gadewch i ni fenthyg; mae'n rhad.' Mae'n ymddangos bod llai o ystyriaeth i sut y byddem ni'n ad-dalu'r arian neu beth fyddai'n digwydd pe byddai cyfraddau llog yn cynyddu. A ydych chi'n credu o ddifrif ei bod yn briodol i'r DU fenthyg 300 gwaith cymaint â Chymru? Ac os felly, a yw eich safbwynt chi yn fwy credadwy o gwbl nag un Jeremy Corbyn?
English: The UK has far more fiscal tools available to it than the Welsh Government in terms of the way in which it can borrow and in terms of the taxation policies available to it. We know that your party - or the party that you sit on that side of the Chamber with - will not rule out a rise in income tax. I appreciate that honesty, but I think it's right to say that even the Conservative Party is considering increasing income taxes in the future in order to provide more money for the public purse. They've been asked several times to rule it out, and several times that has not been ruled out. The point is this: borrowing for infrastructure investment is important. It must be prudent - I take that point - and it must be affordable. But what is affordable for the UK is many times more than what is affordable for Wales because of the tools at the UK's disposal and its ability to raise money. It was done in the 1940s, when the situation was far, far worse than this. The infrastructure was rebuilt. The UK got back on its feet into the 1950s. If it could be done in the 1940s, when borrowing rates were higher and the situation much worse, then why is it so unreasonable to say that it can't be done now?
Welsh: Mae gan y DU lawer mwy o offerynnau cyllidol ar gael iddi na Llywodraeth Cymru o ran y ffordd y gall fenthyg ac o ran y polisïau trethu sydd ar gael iddi. Rydym ni'n gwybod na wnaiff eich plaid - neu'r blaid yr ydych chi'n eistedd ar yr ochr yna i'r Siambr â hi - ddiystyru codi treth incwm. Rwy'n gwerthfawrogi'r gonestrwydd hwnnw, ond rwy'n credu ei bod yn iawn i ddweud bod hyd yn oed y Blaid Geidwadol yn ystyried cynyddu trethi incwm yn y dyfodol er mwyn darparu mwy o arian i bwrs y wlad. Gofynnwyd iddyn nhw sawl gwaith i'w ddiystyru, a sawl gwaith nid yw wedi cael ei ddiystyru. Y pwynt yw hyn: mae benthyg ar gyfer buddsoddi mewn seilwaith yn bwysig. Mae'n rhaid iddo fod yn ddarbodus - rwy'n derbyn y pwynt hwnnw - ac mae'n rhaid iddo fod yn fforddiadwy. Ond mae'r hyn sy'n fforddiadwy i'r DU lawer gwaith yn fwy na'r hyn sy'n fforddiadwy i Gymru oherwydd y dulliau sydd ar gael i'r DU a'i gallu i godi arian. Cafodd ei wneud yn y 1940au, pan roedd y sefyllfa yn llawer iawn gwaeth na hyn. Ailadeiladwyd y seilwaith. Rhoddwyd y DU yn ôl ar ei thraed i mewn i'r 1950au. Os oedd modd ei wneud yn y 1940au, pan roedd cyfraddau benthyg yn uwch a'r sefyllfa'n llawer gwaeth, yna pam mae mor afresymol i ddweud na ellir ei wneud yn awr?
English: Our assessment of the Trade Union Act remains: that it is divisive, damaging and risks undermining public services and the economy.
Welsh: Mae ein hasesiad o Ddeddf yr Undebau Llafur yn parhau: ei bod yn achosi rhwyg, yn niweidiol ac yn arwain at y perygl o danseilio gwasanaethau cyhoeddus a'r economi.
English: I thank you for that answer and I share your opinion. Do you agree that by forcing public sector employers to publish information on facility time - that is, the time taken off from work to allow union representatives to carry out their duties when helping employees - that by doing this, the Trade Union Act 2016 blatantly discriminates against public sector workers and serves to weaken their rights and their working conditions? And what, First Minister, is the Welsh Government doing to help protect workers' rights across Wales?
Welsh: Diolchaf i chi am yr ateb yna ac rwy'n rhannu eich barn. A ydych chi'n cytuno, trwy orfodi cyflogwyr sector cyhoeddus i gyhoeddi gwybodaeth am amser hwyluso - hynny yw, yr amser a gymerir i ffwrdd o'r gwaith i ganiatáu cynrychiolwyr undebau i gyflawni eu dyletswyddau wrth helpu gweithwyr - trwy wneud hyn, bod Deddf yr Undebau Llafur 2016 yn gwahaniaethu'n amlwg yn erbyn gweithwyr sector cyhoeddus gan wanhau eu hawliau a'u hamodau gwaith? A beth, Prif Weinidog, mae Llywodraeth Cymru yn ei wneud i helpu i amddiffyn hawliau gweithwyr ledled Cymru?
English: We, of course, have taken forward legislation in this Assembly to do just that in the areas that we believe are devolved. It is a bureaucratic imposition on public sector employers that they have to do this. It's not something that the private sector is required to do. But also, it seems to indicate that, somehow, the current UK Government sees public sector workers as somehow not as good as those in the private sector. That's the insinuation: that, somehow, they're spending all their time in facility time and not actually doing any real work. That's not the case at all. We know that huge amounts of work go into the public sector, from so many hundreds of thousands of people up and down the length and breadth of Wales, and that is why this legislation was so unnecessary.
Welsh: Rydym ni wedi, wrth gwrs, bwrw ymlaen â deddfwriaeth yn y Cynulliad hwn i wneud yn union hynny yn y meysydd y credwn sy'n ddatganoledig. Mae'n faich biwrocrataidd ar gyflogwyr sector cyhoeddus bod yn rhaid iddyn nhw wneud hyn. Nid yw'n rhywbeth y mae'n ofynnol i'r sector preifat i wneud. Ond hefyd, mae'n ymddangos ei fod yn awgrymu, rhywsut, bod Llywodraeth bresennol y DU o'r farn nad yw gweithwyr sector cyhoeddus cystal, rhywsut, â'r rheini yn y sector preifat. Dyna'r ensyniad: eu bod, rhywsut, yn treulio eu holl amser mewn amser hwyluso ac nid yn gwneud unrhyw waith go iawn. Nid yw hynny'n wir o gwbl. Rydym ni'n gwybod bod llawer iawn o waith yn mynd i mewn i'r sector cyhoeddus, gan gynifer o gannoedd o filoedd o bobl i fyny ac i lawr hyd a lled Cymru, a dyna pam yr oedd y ddeddfwriaeth hon mor ddiangen.
English: I am in close discussion with our social partners on fair work and the steps we can take together so that more people have access to good work and a secure income. Tomorrow I'm meeting with our social partners, the Wales TUC and business organisations to discuss the establishment of a fair work commission.
Welsh: Rwy'n cynnal trafodaethau agos gyda'n partneriaid cymdeithasol ar waith teg a'r camau y gallwn eu cymryd gyda'n gilydd fel bod gan fwy o bobl fynediad at waith da ac incwm diogel. Yfory rwy'n cyfarfod â'n partneriaid cymdeithasol, TUC Cymru a sefydliadau busnes i drafod sefydlu comisiwn gwaith teg.
English: I thank the First Minister for his answer, although he did make this announcement in his Labour Party conference speech back in the spring, and it's disappointing, given developments at a UK level, that this fair work commission hasn't been established. According to the most recent data I've been able to find, Wales is among the least fair nations in terms of work in these islands: 45,000 people are classed as being low-paid self-employed, 60 per cent of temporary workers want but cannot get permanent jobs, and 42,000 people are on zero-hours contracts. When he eventually gets round to establishing a fair work commission, can he give a commitment that part of its terms of reference will be to review all previous and current trade union legislation as they relate to devolved areas, so that we in Wales can take the spirit that his Government has shown in relation to the Trade Union Act 2016 and amend all regressive anti-trade union legislation in this country?
Welsh: Diolchaf i'r Prif Weinidog am ei ateb, er iddo wneud y cyhoeddiad hwn yn ei araith yng nghynhadledd y Blaid Lafur yn ôl yn y gwanwyn, ac mae'n siomedig, o ystyried y datblygiadau ar lefel y DU, nad yw'r comisiwn gwaith teg hwn wedi ei sefydlu. Yn ôl y data diweddaraf yr wyf i wedi gallu dod o hyd iddynt, mae Cymru ymhlith y gwledydd lleiaf teg o ran gwaith ar yr ynysoedd hyn: mae 45,000 o bobl wedi eu dosbarthu fel bod yn hunangyflogedig tâl isel, mae 60 y cant o weithwyr dros dro eisiau swyddi parhaol ond ni allant eu cael, ac mae 42,000 o bobl ar gontractau dim oriau. Pan fydd yn mynd ati i sefydlu comisiwn gwaith teg o'r diwedd, a all ef wneud ymrwymiad mai rhan o'i gylch gorchwyl fydd adolygu'r holl ddeddfwriaeth undebau llafur flaenorol a chyfredol fel y maen nhw'n berthnasol i feysydd datganoledig, fel y gallwn ni yng Nghymru gymryd yr ysbryd y mae ei Lywodraeth ef wedi ei ddangos o ran Deddf yr Undebau Llafur 2016 a diwygio'r holl ddeddfwriaeth gwrth-undebau llafur atchweliadol yn y wlad hon?
English: Well, I wouldn't want to prejudge the discussion that takes place tomorrow, but I take on board what he has said. It's hugely important that we get support and buy-in from all sectors of industry as we look at fair work. In addition to working with social partners, I have also already asked the Public Policy Institute for Wales to undertake some work on this - specifically in terms of defining what fair work is. We can have an idea of what fair work looks like, but it's hugely important to define it as strongly as possible in order for the commission's work to be effective.
Welsh: Wel, ni fyddwn eisiau rhagfarnu'r drafodaeth sy'n cael ei chynnal yfory, ond rwy'n derbyn yr hyn y mae wedi ei ddweud. Mae'n hynod bwysig ein bod ni'n cael cymorth a chefnogaeth o bob sector o ddiwydiant wrth i ni edrych ar waith teg. Yn ogystal â gweithio gyda phartneriaid cymdeithasol, rwyf hefyd eisoes wedi gofyn i'r Sefydliad Polisi Cyhoeddus i Gymru wneud rhywfaint o waith ar hyn - yn enwedig o ran diffinio beth yw gwaith teg. Gallwn gael syniad o sut y mae gwaith teg yn edrych, ond mae'n hynod bwysig ei ddiffinio cyn gryfed â phosibl er mwyn i waith y comisiwn fod yn effeithiol.
English: The next item on our agenda is the business statement and announcement, and I call on the leader of the house, Jane Hutt.
Welsh: Yr eitem nesaf ar ein hagenda ni yw'r datganiad a chyhoeddiad busnes. Rwyf yn galw ar arweinydd y tŷ, Jane Hutt.
English: Diolch, Llywydd. I have one change to report to this week's business. The Cabinet Secretary for Economy and Infrastructure will make a statement on the Champions League final later this afternoon. Business for the next three weeks is as shown on the business statement and announcement found among the meeting papers available to Members electronically.
Welsh: Diolch, Llywydd. Mae gen i un newid i'w adrodd i fusnes yr wythnos hon. Bydd Ysgrifennydd y Cabinet dros yr Economi a'r Seilwaith yn gwneud datganiad am rownd derfynol Cynghrair y Pencampwyr yn ddiweddarach y prynhawn yma. Mae'r busnes ar gyfer y tair wythnos nesaf fel y mae wedi'i nodi yn y datganiad a chyhoeddiad busnes, y gellir ei weld ymhlith papurau'r cyfarfod sydd ar gael i'r Aelodau yn electronig.
English: Leader of the house, could we have a statement, please - and I think that you are deputising in the absence of the Cabinet Secretary for rural affairs - on the way that the basic payments scheme is delivered in Wales? I do declare an interest, as a partner in a farming business in the Vale of Glamorgan. There have been huge concerns, not just in the Vale of Glamorgan but across Wales, where payments have been delayed because of the checks and inspections regime that is undertaken, and the inability for the department to keep farmers in the loop as to how their claims are progressing. I, like you, in the Vale of Glamorgan do have constituents who still, at this point - in May, now - have outstanding claims still to be paid. It is very difficult for those individuals to be able to explain their positions to banks - who have been understanding when it comes to borrowing and, obviously, extending overdraft facilitates - when they are unable to secure information from the department as to why their claim has been held up or how their claim is progressing. I do think that we do need a statement from the Cabinet Secretary to give us an understanding, as Members, of how the department deals with these queries and, importantly, what lessons have been learned, because this year does seem to be a particularly difficult year in dealing with farms that have been inspected and have obviously have had outstanding queries for them to receive their payments.
Welsh: Arweinydd y tŷ, a ellid cael datganiad, os gwelwch yn dda - ac rwy'n credu eich bod yn dirprwyo yn absenoldeb Ysgrifennydd y Cabinet dros yr Amgylchedd a Materion Gwledig - ar y ffordd y darperir y cynllun taliadau sylfaenol yng Nghymru? Rwy'n datgan buddiant, fel partner mewn busnes ffermio ym Mro Morgannwg. Pryder enfawr, nid yn unig ym Mro Morgannwg, ond ledled Cymru, oedd gohirio taliadau oherwydd y gyfundrefn gwiriadau ac archwiliadau a gynhelir, ac anallu'r adran i hysbysu ffermwyr am hynt eu ceisiadau. Mae gen i, fel chi, etholwyr ym Mro Morgannwg sydd yn dal i fod yn yr unfan - ym mis Mai, erbyn hyn - gyda cheisiadau sy'n dal heb eu talu. Mae'n anodd iawn i'r unigolion hynny egluro eu sefyllfa i'r banciau - sydd wedi dangos cydymdeimlad o ran benthyciadau ac, wrth gwrs, ymestyn cyfleusterau gorddrafft - pan nad oes ganddyn nhw wybodaeth gan yr adran o ran gohiriad neu hynt eu cais. Credaf fod angen gwirioneddol am ddatganiad gan Ysgrifennydd y Cabinet er mwyn i ni, fel Aelodau, gael dealltwriaeth o sut mae'r adran yn ymdrin ag ymholiadau o'r fath ac, yn bwysig iawn, pa wersi sydd wedi eu dysgu. Ymddengys fod eleni yn flwyddyn arbennig o anodd o ran ymdrin â ffermydd sydd wedi cael eu harchwilio ac sydd yn amlwg wedi gweld oedi gydag ymholiadau iddyn nhw allu derbyn eu taliadau.
English: I thank Andrew R.T. Davies for that question, and I am very happy to update on the basic payments scheme. By 27 April, over 98.9 per cent of claims had been paid, at a value of approximately £219 million. This now includes cross-border payments made by the Welsh Government. Wales's basic payment scheme 2016 payment performance is similar to Northern Ireland and compares very favourably with Scotland and England. And, as the Member knows, the BPS payment window runs until 30 June, with Rural Payments Wales doing everything they can to make all remaining payments as quickly as possible. They expect to pay all but the most complex claims by the end of April, of course, which was last week. I would also add the point that the introduction of the new greening requirements for arable farmers has led to more complex inspections. The EC requires farm businesses subject to an inspection in 2016 to have their claim finalised before payment can be made. We can't comment on the functions of other paying agents.
Welsh: Diolchaf i Andrew R.T. Davies am y cwestiwn yna, ac rwy'n hapus iawn i roi'r wybodaeth ddiweddaraf am y cynllun taliadau sylfaenol. Erbyn 27 Ebrill roedd dros 98.9 y cant o'r ceisiadau wedi eu talu, sef swm o tua £219 miliwn. Mae hyn bellach yn cynnwys taliadau trawsffiniol a wnaed gan Lywodraeth Cymru. Mae perfformiad cynllun taliadau sylfaenol 2016 Cymru yn debyg i Ogledd Iwerddon ac yn cymharu yn ffafriol iawn â'r Alban a Lloegr. Ac, fel y gŵyr yr Aelod, mae'r cyfnod talu CTS yn parhau hyd 30 Mehefin, gyda Thaliadau Gwledig Cymru yn gwneud popeth o fewn eu gallu i gwblhau'r holl daliadau sy'n weddill cyn gynted ag y bo modd. Maen nhw'n disgwyl y bydd modd talu'r holl geisiadau oni bai am y rhai mwyaf cymhleth erbyn diwedd Ebrill, sef yr wythnos ddiwethaf, wrth gwrs. Byddwn hefyd yn ategu'r pwynt bod cyflwyno'r gofynion gwyrdd newydd ar gyfer ffermwyr âr wedi arwain at archwiliadau mwy cymhleth. Mae'r CE yn mynnu bod busnesau fferm sy'n destun archwiliad yn 2016 wedi gweld cyflawniad terfynol eu cais cyn y gellir gwneud y taliad. Ni allwn fynegi barn ar swyddogaethau asiantau eraill sy'n talu.
English: I think we can add payments of Glastir as well to the point that was already being made. I particularly wanted to ask the leader of the house whether she could timetable a debate in Government time on access to primary care services. I think we heard earlier a question from Leanne Wood, the leader of Plaid Cymru, about events in the Rhondda. If I can tell the house that, last week, I and my office spent several hours over two days trying to get a GP for a 90-year-old woman in Carmarthenshire. The listed surgery was in dispute with the health board and wouldn't take her on. Another surgery wouldn't deal with it either, despite, in theory, being open to new patients. The only surgery that was offered was at a considerable distance. I am pleased, I hope - touch wood - that that has been resolved, and as an Assembly Member I want to help my constituent. But if it takes the intervention of an Assembly Member to get a GP for a 90-year-old woman, I suggest we have a problem with GPs in Wales: a problem of recruitment, a problem of accessibility, and a problem in the stewardship that your party is showing to the NHS in Wales. So, I think you have made many promises about expanding access to GPs and primary care over the last six years, and I think a debate would allow all Assembly Members of all parties to describe what's really happening on the ground.
Welsh: Rwy'n credu y gallwn ychwanegu taliadau Glastir hefyd at y pwynt a wnaed eisoes. Rwy'n arbennig o awyddus i ofyn i arweinydd y tŷ a fyddai modd iddi amserlennu dadl yn amser y Llywodraeth ar fynediad at wasanaethau gofal sylfaenol. Rwy'n credu ein bod wedi clywed cwestiwn yn gynharach gan Leanne Wood, arweinydd Plaid Cymru, am ddigwyddiadau yn y Rhondda. Os caf ddweud wrth y tŷ, yr wythnos ddiwethaf treuliais i a'm swyddfa oriau lawer dros ddau ddiwrnod yn ceisio cael meddyg teulu i weld gwraig 90 mlwydd oed yn Sir Gaerfyrddin. Roedd y feddygfa restredig mewn anghydfod â'r bwrdd iechyd ac nid oedd yn barod i'w derbyn hi. Nid oedd meddygfa arall yn fodlon ymdrin â'r mater chwaith, er bod honno, mewn theori, yn agored i gleifion newydd. Yr unig feddygfa a gynigwyd oedd un gryn bellter i ffwrdd. Rwy'n falch, rwy'n gobeithio - gobeithio'r gorau - bod hynny wedi ei ddatrys, ac fel Aelod o'r Cynulliad rwyf am helpu fy etholwraig. Ond os yw ymyrraeth Aelod Cynulliad yn ofynnol er mwyn cael meddyg teulu i weld gwraig 90 mlwydd oed, rwy'n awgrymu bod gennym broblem â meddygon teulu yng Nghymru: problem recriwtio, problem hygyrchedd, a phroblem gyda'r stiwardiaeth y mae eich plaid yn ei dangos o ran y GIG yng Nghymru. Felly, rwy'n credu eich bod wedi addo llawer iawn am ehangu mynediad at feddygon teulu a gofal sylfaenol yn ystod y chwe blynedd diwethaf, ac rwy'n credu y byddai dadl yn caniatáu i holl Aelodau'r Cynulliad o bob plaid ddisgrifio'r hyn sy'n digwydd ar lawr gwlad mewn gwirionedd.
English: Obviously, these issues have been raised, with specific examples of difficulties and pressures, and the First Minister responded to the one in terms of the GP day closure in the Rhondda. I think it is important in the context of recruitment again to say that our national and international campaign to attract GPs and the wider primary care workforce is already starting to bear fruit. Six months in and we have seen a 16 per cent increase in the number of GP training places filled so far compared to last year, and our £43 million primary care fund has helped provide more than 250 additional primary care posts, including GPs, nursing posts, pharmacists and physiotherapists, which of course are part of the answer and the response to primary care needs in terms of the wider primary care team. Also, I think there are the important investments taking place in the primary care clusters, which should also address this issue - 64 primary care clusters ensuring that patients will be seen directly by the most appropriate professional for their needs. So, clearly, this is an issue of topical development and change that's being raised today.
Welsh: Mae'r materion hyn wedi eu codi, mae'n amlwg, gydag enghreifftiau penodol o anawsterau a phwysau, ac ymatebodd y Prif Weinidog i'r mater a gododd o ran y feddygfa yn Rhondda fu ar gau am ddiwrnod. Rwy'n credu ei bod yn bwysig yng nghyd-destun recriwtio i ddweud eto bod ein hymgyrch genedlaethol a rhyngwladol i ddenu meddygon teulu a'r gweithlu gofal sylfaenol ehangach yn dechrau dwyn ffrwyth yn barod. Ar ôl chwe mis rydym wedi gweld cynnydd o 16 y cant yn nifer y lleoedd hyfforddi i feddygon teulu sydd wedi eu llenwi hyd yn hyn o'i gymharu â'r llynedd. Ac mae ein cronfa ar gyfer gofal sylfaenoll, sy'n werth £43 miliwn, wedi helpu i ddarparu mwy na 250 o swyddi gofal sylfaenol ychwanegol, gan gynnwys meddygon teulu, swyddi nyrsio, fferyllwyr a ffisiotherapyddion, sydd wrth gwrs yn rhan o'r ateb a'r ymateb i anghenion gofal sylfaenol o ran y tîm gofal sylfaenol ehangach. Hefyd, rwy'n credu bod y buddsoddiadau pwysig sy'n digwydd yn y clystyrau gofal sylfaenol, a ddylai fynd i'r afael â'r mater hwn hefyd - 64 o glystyrau gofal sylfaenol yn sicrhau y bydd cleifion yn cael eu gweld yn uniongyrchol gan y gweithiwr proffesiynol mwyaf priodol i'w hanghenion. Felly, mae'n amlwg, mater o ddatblygiad a newid amserol yw hwn sy'n cael ei godi heddiw.
English: On 10 August, Sea Dragon will moor in Mermaid Quay with its all-female crew sailing round the coast of Britain to collect data on plastic in our coastal waters. I recently met with one of the Welsh members of the crew - I know they've met other Assembly Members and have actually been mentioned here in a debate - and they are very keen to highlight the problem of plastic pollution, and to support the Marine Conservation Society's petition, which I believe is before the Petitions Committee, and are campaigning on a deposit-return scheme on drinks containers and penalties for companies who use non-recyclable plastic fast-food containers and utensils. Also, very importantly, I thought, they are campaigning for the introduction of public drinking water fountains, which would of course reduce the need for plastic bottles in any case. So, would the leader of the house congratulate this all-female team, two of whom are from Wales? Also, can we have another opportunity in this house to emphasise the vital importance of this issue, and to highlight the pollution that is happening in our seas as well as on our land?
Welsh: Ar 10 Awst, bydd Sea Dragon yn angori ym Mermaid Quay. Mae ei chriw o fenywod yn hwylio o amgylch arfordir Prydain er mwyn casglu data ar y plastig yn ein dyfroedd arfordirol. Fe wnes i gyfarfod yn ddiweddar â Chymraes o blith y criw - gwn eu bod wedi cwrdd ag Aelodau eraill o'r Cynulliad a soniwyd amdanynt, yn wir, yma mewn dadl - ac maen nhw'n awyddus iawn i dynnu sylw at broblem llygredd plastig, a chefnogi deiseb y Gymdeithas Cadwraeth Forol, sydd, rwy'n credu, gerbron y Pwyllgor Deisebau. Maen nhw'n ymgyrchu dros gynllun ernes a dychwelyd ar gynwysyddion diod a chosbi cwmnïau sy'n defnyddio plastig na ellir ei ailgylchu ar gyfer cynhwysyddion ac offer bwyd cyflym. Hefyd, yn bwysig iawn, yn fy marn i, maen nhw'n ymgyrchu dros gyflwyno ffynhonnau dŵr yfed cyhoeddus, a fyddai wrth gwrs yn lleihau'r angen am boteli plastig beth bynnag. Felly, a fyddai arweinydd y tŷ yn llongyfarch y tîm hwn o fenywod, a dwy ohonyn nhw o Gymru? Hefyd, a gawn ni gyfle arall yn y tŷ hwn i dynnu sylw at bwysigrwydd hanfodol y mater hwn, a thynnu sylw at y llygredd sy'n digwydd yn ein moroedd ac ar ein tir hefyd?